《连日风雨，戏用三讲全韵调沧洲》
清代·陈肇兴

狂风吹馆徒，骤雨罢朝讲。先生不出门，兀坐思鹿港。

纵论至于不，势若倾钱銗。唐、宋三百家，剖析如挥䎧。

令我失所闻，当头甘受棒。移镫与之谈，忍冻缩头项。

果然心花开，明珠生老蚌。朝看田水高，老农不敢耩。

飘零及林木，天心何其𢗒。无乃雾致愆，斯人实儱傋。

语罢各分散，腰佩响珠玤。